双调・沉醉东风钓台
作者：张可久
朝代：元

paragraphs: 貂裘敝谁怜倦客，锦笺寒难写秋怀。
野水边，闲云外，尽教他鸥鹭惊猜。
溪上良田得数顷来，也敢上严陵钓台。
湖上垂杨柳无人自舞，提葫芦有意相呼。
酒醒时，花深处，插花枝满头归去。
莫惜千金倒玉壶，春已近梨花暮雨。
元夜明月无心紫箫，夕阳何处蓝桥？蕙帐寒，梅花落，故人稀渐疏谈笑。
看见鹅黄上柳条，等闲放元宵过了。
幽居二首脚到处青山绿水，兴来时白酒黄鸡。
远是非，绝名利，腹便便午窗酣睡。
鹦鹉杯中昼日迟，到强似麒麟画里。
笑白发犹缠利锁，喜红尘不到渔蓑。
八咏诗，三闾些，收拾下晚春工课。
茅舍疏篱小过活，有情分沙鸥伴我。